**Priloga 1: Specifikacije javnega razpisa**

**Javni razpis**

**Obogateno izvajanje kakovostnega in dostopnega učenja ter uvajanje krožnih vsebin v VIZ Zasavske regije**

**Kazalo:**

Vsebina

[1. Strokovne podlage in opis kompetenc 2](#_Toc192156940)

[1.2. Opis kompetenc, ki so predmet javnega razpisa 3](#_Toc192156941)

[2. Aktivnosti javnega razpisa 4](#_Toc192156942)

[2.1. Celovito načrtovanje, razvijanje, implementacija vzgojno-izobraževalnega procesa skladno z namenom, ciljem in rezultati javnega razpisa 4](#_Toc192156943)

[2.1.1 Razvojne aktivnosti na ravni projekta 4](#_Toc192156944)

[2.1.2 Razvojne aktivnosti na ravni VIZ 4](#_Toc192156945)

[2.1.3 Aktivnosti na VIZ 5](#_Toc192156946)

[2.2 Vzpostavitev strokovne učeče se skupnosti na ravni projekta in na ravni VIZ 7](#_Toc192156947)

[2.3 Vzpostavitev in delovanje izobraževalnega stičišča 7](#_Toc192156948)

[2.4 Organizacija letnih dogodkov in zaključne konference 8](#_Toc192156949)

[A) Letni dogodki na ravni regije 8](#_Toc192156950)

[B) Zaključna konferenca 8](#_Toc192156951)

[2.5 Evalvacija napredka in evalvacija projekta 8](#_Toc192156952)

[2.6 Promocija in diseminacija projekta 9](#_Toc192156953)

[2.7 Vodenje in koordinacija projekta 9](#_Toc192156954)

[3. Podatki za spremljanje aktivnosti in rezultatov 10](#_Toc192156955)

# Strokovne podlage in opis kompetenc

* 1. **Strokovne podlage**

Navedene so nekatere strokovne podlage za vsa tri razpisna področja, ki naj se smiselno uporabijo pri pripravi vloge:

1. **področje digitalnih kompetenc:**

* Evropski okvir DigComp 2.2: [DigComp: The Digital Competence Framework for citizens](https://ec.europa.eu/jrc/en/digcomp) (slovenski prevod ZRSŠ: [DigComp 2.2 - The Digital Competence Framework for Citizens (zrss.si)](https://www.zrss.si/wp-content/uploads/2023/08/DigComp-2-2-Okvir-digitalnih-kompetenc.pdf)) in
* orodja za vrednotenje/preverjanje digitalnih kompetenc (npr. Francija PIX.fr:  [Accueil | Pix](https://pix.fr/), [Digico - Homepage](https://skillify.digico.global/?lang=en))
* samoreflektivno orodje SELFIE For TEACHERS: [*SELFIE for TEACHERS | European Education Area (europa.eu)*](https://education.ec.europa.eu/selfie-for-teachers) in njihovih morebitnih prihodnjih nadgradenj ključne in druge kompetence ter spretnosti:
* priporočilo Sveta EU o ključnih kompetencah za vseživljenjsko učenje, maj 2018, https://eur-lex.europa.eu/legal-content/SL/TXT/PDF/?uri=CELEX:32018H0604(01)[,](https://eur-lex.europa.eu/legal-content/SL/TXT/PDF/?uri=CELEX:32018H0604(01))
* Taksonomija izobraževanja 4.0, Bela knjiga, World Economic Forum, 2023,<https://www3.weforum.org/docs/WEF_Defining_Education_4.0_2023.pdf.>

1. **področje kompetenc podjetnosti**

* Evropski okvir podjetnostne kompetence EntreComp: <https://www.zrss.si/pdf/entrecomp.pdf>
* Sklepi Sveta o podjetnosti v izobraževanju in usposabljanju, št. 14402/14 (UL C št. 17 z dne 20. 1. 2015, str.2),
* Evropski referenčni okvir za spodbujanje podjetnosti, [http://publications.jrc.ec.europa.eu/ repository/bitstream/JRC101581/lfna27939enn.pdf](http://publications.jrc.ec.europa.eu/%20repository/bitstream/JRC101581/lfna27939enn.pdf)
* EVROPA 2020 – Strategija za pametno, trajnostno in vključujočo rast, <https://ec.europa.eu/eu2020/pdf/1_SL_ACT_part1_v1.pdf>
* Akcijski načrt za podjetništvo 2020, <https://eur-lex.europa.eu/legal-content/SL/TXT/PDF/?uri=CELEX:52012DC0795>
* Podjetniško izobraževanje: Priročnik za učitelje, <https://op.europa.eu/o/opportal-service/download-handler?identifier=02bd63f7-291f-4665-b13a-24f9ad3d634b&format=pdf&language=sl&productionSystem=cellar&part=>

1. **področje kompetenc trajnosti**

* Evropski okvir kompetenc za trajnost: [*https://www.zrss.si/pdf/greencomp.pdf*](https://www.zrss.si/pdf/greencomp.pdf) [https://www.zrss.si/pdf/digcomp-2-1-okvir-digitalnih-kompetenc.pdf](https://www.zrss.si/pdf/digcomp-2-1-okvir-digitalnih-kompetenc.pdf )
* Celostni program VITR: [https://www.zrss.si/pdf/Celostni\_program\_VITR.pdf,](https://www.zrss.si/pdf/Celostni_program_VITR.pdf,   )
* Vzgoja in izobraževanje za trajnostni razvoj (Kažipot), VITR za 2030 (prevod): [https://www.zrss.si/wp-content/uploads/2022/03/VITR\_za\_2030-1.pdf,](https://www.zrss.si/wp-content/uploads/2022/03/VITR_za_2030-1.pdf,  )
* Konceptualizacija VITR: [https://www.zrss.si/pdf/Konceptualizacija\_VITR.pdf,](https://www.zrss.si/pdf/Konceptualizacija_VITR.pdf,  )
* Priloga h konceptualizaciji VITR: [https://www.zrss.si/wp-content/uploads/2023/11/Priloga\_Konceptualizacija\_VITR.pdf](https://www.zrss.si/wp-content/uploads/2023/11/Priloga_Konceptualizacija_VITR.pdf  )
* Aktivni šolski razredi: Poučevanje o podnebnih spremembah z eTwinningom (Classrooms in Action Teaching climate change with eTwinning), 2020: <https://www.etwinning.net/downloads/2020_book_teaching_climate_change_with_eTwinning_SL.pdf>
* Smernice projekta VITR ter morebitne nadgradnje (ZRSŠ): VITR\_za\_2030-1.pdf (zrss.si): <https://www.zrss.si/pdf/Celostni_program_VITR.pdf>
* Bianchi, G., Sustainability competences, EUR 30555 EN, Publications Office of the European Union, Luxembourg, 2020, ISBN 978-92-76-28408-6, doi:10.2760/200956: <https://publications.jrc.ec.europa.eu/repository/handle/JRC123624>
  + projekt Carw4climate: https://www.care4climate.si/sl
  + Smernice vzgoje in izobraževanja za trajnostni razvoj od predšolske vzgoje do douniverzitetnega izobraževanja (MIZŠ, 2007): <https://www.gov.si/assets/ministrstva/MVI/SRI/nacionalne_smernice_VITR_2007.pdf>
  + Knowledge for Action Empowering the transition to a sustainable Europe (2021):  https://www.eea.uropa.eu/publications/knowledge-for-action

# Opis kompetenc, ki so predmet javnega razpisa

1. **Digitalne kompetence**

Treba je razvijati digitalne kompetence učečih se po okvirju DigComp 2.2.

Razvijati in preizkušati je treba didaktične pristope, strategije učenja in poučevanja ter dobre učne prakse v sodobnih digitalnih učnih okoljih. Hkrati je treba razviti tudi pristope personaliziranega in sodelovalnega učenja učečih se. S tem se učečim omogočijo učne priložnosti, v katerih bodo pridobivali nova znanja in razvijali digitalne kompetence*,* tako po vertikali kot po posameznih horizontalah izobraževalnega sistema skupaj z drugimi ključnimi kompetencami in spretnostmi 21. stoletja. Pomembna je premišljena in učinkovita uporaba digitalnih orodij in storitev vključno s preizkušanjem in uvajanjem uporabe novih in prihajajočih tehnologij.

Povezovanje s projekti razvoja digitalnih kompetenc (Inovativna pedagogika 5.0, Razvoj digitalnih kompetenc v podporo učenje in življenju – i šola, Erasmus+ projekti, aktivnosti posameznih VIZ itd). Projekti so podrobneje opisani v prilogi 1.1. Dodatek specifikacijam.

1. **Kompetence podjetnosti in trajnostnega razvoja s poudarkom na karierni orientaciji in krožnih vsebinah**

Razvijati je treba nove didaktične pristope in modele, ki bodo spodbujali kompetence podjetnosti (po Entrecomp-u) in trajnostnega razvoja (po Greencomp-u), zlasti pa na področju uvajanja krožnih vsebin v vzgojno-izobraževalni sistem. Krožne vsebine morajo vključevati znanja in veščine, potrebne za zelena delovna mesta ter za prehod v nizkoogljično družbo in gospodarstvo, skladno s cilji vzgoje in izobraževanja za trajnostni razvoj (VITR). Poudarek je na vključevanju trajnostnih praks, kot so učinkovita raba virov, krožno gospodarstvo, zmanjševanje odpadkov ter obnovljivi viri energije.

Razvijati in preizkušati je treba interdisciplinarne pristope, ki povezujejo naravoslovna, družboslovna in tehnična znanja, ter metode, kot so projektno učenje, praktične delavnice in sodelovanje z lokalnim gospodarstvom, NVO ter raziskovalnimi institucijami. Pričakuje se, da bodo učenci preko konkretnih projektov, prilagojenih lokalnim izzivom, pridobili praktične izkušnje in razumevanje krožnih procesov.

Povezovanje s preteklimi projekti, kot so Youth Start, POGUM, PODVIG ter mednarodnimi pobudami, kot je EIT Climate-KIC (https://www.climate-kic.org/circularslovenia-2-2/slovene/), je ključno za vključevanje preizkušenih dobrih praks in prilagoditev modelov specifičnim potrebam. Poseben poudarek je treba nameniti značilnostim regije, kjer prestrukturiranje iz premogovništva odpira priložnosti za razvoj zelenih delovnih mest.

Razvijati je treba kompetence, kot so inovativnost, kritično razmišljanje, ustvarjalnost in reševanje problemov, ki bodo mladim omogočile prožno prilagajanje kariernim izzivom v trajnostno usmerjenih poklicih. Pomembno je oblikovati učna okolja, ki spodbujajo karierno orientacijo ter povezujejo izobraževanje z možnostmi zaposlovanja v krožnem in nizkoogljičnem gospodarstvu.

# Aktivnosti javnega razpisa

**AKTIVNOST A:**

## **Celovito načrtovanje, razvijanje, implementacija** vzgojno-izobraževalnega procesa skladno z namenom, ciljem in rezultati javnega razpisa

Celovito vključevanje kompetenc v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku itd.) za učinkovito personalizirano in sodelovalno učenje, ki zajema:

### **2.1.1 Razvojne aktivnosti na ravni projekta**

Na ravni projekta se oblikujejo razvojne skupine z naslednjimi nalogami:

* priprava analize obstoječega stanja vseh vključenih VIZ;
* priprava predlogov in usmeritev iz EU okvirjev kompetenc na podlagi analize obstoječega stanja;
* razvoj novih in nadgradnja obstoječih didaktičnih pristopov in strategij učenja in poučevanja ter preizkušanje in uvajanje digitalnih orodij in storitev (aplikacije, programska oprema, storitve v oblaku, nove in prihajajoče tehnologije, npr. umetna inteligenca, virtualna resničnost (VR), navidezna resničnost (AR) in obogatena resničnosti (XR), robotika, 3D modeliranje) v okviru razvoja kompetenc pri pouku in v izobraževalnem stičišču;
* opredelitev glavnih elementov učnih scenarijev, potrjevanje in objava učnih scenarijev;
* priprava protokolov za razvojno načrtovanje VIZ, spremljanje pouka, medpredmetno sodelovanje, timsko delo, postopek priprave učnih scenarijev, opredelitev prioritetnih kompetenc;
* priprava Akcijskega načrta izobraževalnega stičišča;
* posvetovanje z deležniki lokalnega okolja z namenom obveščanja in vzajemnega sodelovanja;
* vzpostavitev virtualnega spletišča za mreženje in sodelovanje strokovnih in vodstvenih delavcev;
* priprava programov usposabljanja, delovnih srečanj, mreženj ter zaključne konference strokovnih in vodstvenih delavcev;
* priprava načrta uvajanja sprememb po koncu projekta;
* priprava in objava publikacije z rezultati projekta, primeri dobrih praks oz. avtentičnih problemov z naborom in opisom krepitve kompetenc.

**2.1.2 Razvojne aktivnosti na ravni VIZ**

Na vsakem VIZ se oblikuje **vsebinski razvojni tim** z naslednjimi nalogami:

* + - posnetek stanja, načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora, razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
    - oblikovanje načrta VIZ za posamezno šolsko leto, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja kompetenc;
    - opredelitev prioritetnih kompetenc učečih se, ki so izbrani na podlagi posnetka stanja;
    - umeščanje kompetenc za uspešno vodenje kariere;
    - umeščanje izbranih avtentičnih problemov iz lokalnega okolja;
    - umeščanje kompetenc v problemsko zasnovan pouk v EU kompetenčne okvirje za krepitev izbranih kompetenc na ravni VIZ-a z medpredmetnim povezovanjem (redni pouk, razširjeni program (RaP), obvezne izbirne vsebine in interesne dejavnosti (OIV/ID), interdisciplinarni tematski sklop (ITS), odprti kurikul);
    - medpredmetno načrtovanje uvajanja kompetenc na začetku vsakega šolskega leta in usklajevanje med letom (izvedbeni kurikul);
    - preizkušanje didaktičnih pristopov in strategij poučevanja in učenja za razvoj izbranih prioritetnih kompetenc in karierne orientacije učečih se posameznega VIZ;
    - ustvarjanje pogojev za izvajanje aktivnosti v izobraževalnem stičišču;
    - ustvarjanje pogojev za izvajanje pouka v učilnicah na prostem;
    - spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov projekta;
    - priprava in objava učnih scenarijev\* na spletni strani in portalu SIO.si;
    - zbiranje primerov dobrih praks ter prenos med VIZ;
    - organizacija in izvedba usposabljanj na VIZ;
    - redna komunikacija in koordinacija s prijaviteljem;
    - udeležba na delovnih srečanjih projekta;
    - udeležba na konferencah doma in v tujini;
    - priprava načrta širjenja rezultatov projekta in uvajanja sprememb po koncu projekta;
    - objava aktivnosti na svoji spletni strani in priprava prispevkov za spletno stran projekta.

\*UČNI SCENARIJ: posamezni učni scenarij predstavlja dejavnosti izvedbenega kurikula/programa, ki vključuje vse tri faze učnega procesa: načrtovanje, izvedbo in evalvacijo/refleksijo. Učni scenariji bodo prispevali k širitvi dobre prakse na VIZ ter odprtem, sodelovalnem in ustvarjalnem učnemu okolju za dvig kompetenc učečih se.

Učni scenarij vsebuje naslednje dejavnosti:

* načrtovanje celotnega procesa (organizacija, izbor tem/vsebin, število ur, medpredmetno povezovanje, vključevanje zunanjih sodelavcev /partnerjev (odvisno od področja), didaktični pristopi, izbor in priprava učnih/bralnih gradiv in učnih pripomočkov, tudi digitalnih, določitev dokazov za vrednotenje oz. dokumentiranje napredka, vrednotenje znanja, sodelovanje z lokalno skupnostjo ipd);
* izvedba (v razredu/oddelku ali izven VIZ, npr. v kulturni ustanovi, naravi);
* evalvacija/refleksija vseh vključenih deležnikov in zapis učnega scenarija po dogovorjeni metodologiji;
* preizkušanje učnega scenarija v drugačnem kontekstu (drug oddelek, drugi strokovni delavci,) na istem ali na drugem VIZ;
* recenzija učnega scenarija in njegova objava na SIO portalu.

**2.1.3 Aktivnosti na VIZ**

**A) Aktivnosti strokovnih delavcev**

* + - razvoj in nadgradnja pristopa razvoja kompetenc in karierne orientacije učečih se na VIZ (t. i. vsešolski pristop\*);
    - medpredmetno načrtovanje pouka in drugih dejavnosti (vključno z avtentičnimi nalogami, projektnim delom, sodelovalnim učenjem, učenje na prostem ipd.);
    - vsebinsko in časovno usklajeno izvajanje v oddelku (izvedbeni kurikul);
    - vzajemna refleksija (npr. kritično prijateljevanje in kolegialne hospitacije s protokolom spremljanja pouka ter predlogi za nadgradnjo);
    - vzajemno oblikovanje učnih scenarijev (nadgradnja obstoječih načinov poučevanja, razvijanje novih pristopov poučevanja, učnih metod, problemsko zasnovan pouk) in primerov dobrih praks;
    - razvijanje in krepitev kompetenc učečih se;
    - prepoznavanje področij za krepitev veščin vodenja kariere učečih se.

V izvedbenem kurikulu se opredeli, katere prioritetne kompetence učečih se, se bodo razvijale pri posameznih predmetih. Pri tem je pomembno, da učeči se v oddelku oz. skupini razvijajo vse kompetence.

**\*VSEŠOLSKI PRISTOP**

Vsešolski pristop opredeljuje celostno delovanje VIZa, kjer se vsi deležniki (učitelji, vzgojitelji, učeči se, vodstvo) aktivno vključujejo v različne aktivnosti projekta. Ta pristop poudarja sodelovanje, skupnost, enakost in raznolikost. Vsešolski pristop upošteva:

* **Celostni razvoj učečih se in njihova ozaveščena aktivna vloga**: Vsešolski pristop se osredotoča na razvoj učečih se na vseh področjih. Kompetence se prekrivajo in povezujejo; bistveni vidiki enega področja podpirajo kompetenco na drugem, zato se VIZe spodbuja, da iščejo sinergije med kompetencami, ki jih razvijajo. Vključevanje učečih se v odločanje in spodbujanje njihove aktivne vloge krepi njihovo samozavest in občutek odgovornosti. Vsešolski pristop v predšolski vzgoji zagotavlja, da so vsi vidiki otrokovega razvoja in učenja medsebojno povezani in podprti.
* **Sodelovanje in partnerstvo**: VIZ spodbuja sodelovanje in komunikacijo med strokovnimi delavci, med strokovnimi delavci in vodstvom, sodeluje pa tudi z lokalno skupnostjo, starši, drugimi VIZ in organizacijami oz. institucijami z različnih področij. Skupaj ustvarjajo okolje, ki spodbuja učenje in razvoj. VIZ si prizadeva ustvarjati sinergijske učinke vključevanja zavoda v različne projekte – medprojektno sodelovanje na nivoju VIZa.
* **Vključevanje različnih perspektiv**: Vsešolski pristop spoštuje različne kulture, jezike, sposobnosti, razvojne potrebe in interese učečih se. VIZ se trudi zagotoviti, da se vsak učeči se počuti sprejetega in vključenega.
* **Trajnost in odgovornost**: VIZ se zavzema za trajnostni razvoj, skrb za okolje in odgovorno ravnanje. To vključuje tudi ozaveščanje o globalnih izzivih, pa tudi sicer spodbuja kontinuiran profesionalni razvoj in rast strokovnih delavcev. VIZ spremlja prenos novega znanja v okviru lastnega zavoda, se mreži z drugimi zavodi in deležniki ter aktivno vzpostavlja  učečo se skupnost. VIZ skrbi za redne objave na temo projekta na svoji spletni strani. VIZ redno zbira različne dokaze o opravljenem delu s strani udeležencev projekta, izvaja samoevalvacijo ter evalvira napredek tako strokovnih delavcev kot učečih se.
* **Profesionalni razvoj strokovnih delavcev:** Nenehno izobraževanje in usposabljanje strokovnih delavcev omogoča, da so seznanjeni z najnovejšimi raziskavami in praksami ter jih preizkušajo v pedagoškem procesu. To vključuje tudi izmenjavo dobrih praks med strokovnimi delavci.
* **Kakovostno učno okolje**: Vsešolski pristop zagotavlja kakovostno učno okolje, ki spodbuja ustvarjalnost, inovativnost in radovednost, pa tudi aktivno učenje, glas učečega se, kritično mišljenje in reševanje problemov. VIZ zagotavlja učinkovito podporno okolje z upoštevanjem človeškega, organizacijskega, tehničnega in finančnega faktorja.

**Vsešolski pristop** vključuje postopno večanje števila pripravljenih in objavljenih učnih scenarijev na VIZ, postopno večanje števila udeleženih strokovnih delavcev in postopno večanje števila učečih se.

Vsešolski pristop zajema: (štetje ob koncu projekta):

* delež aktivno vključenih strokovnih delavcev, ki so vključeni v proces izvedbenega kurikula (vsaj 20%). Dokazilo: izvedbeni kurikul VIZ.
* delež strokovnih delavcev, ki so vključeni v izvajanje vsaj ene izmed aktivnosti z učečimi se (vsaj 60 %). Dokazilo: poročilo VIZ.

Priloga končnega poročila posameznega VIZ je poročilo o izvedenem vsešolskem pristopu, ki vsebuje:

* analizo stanja na VIZ;
* načrtovanje razvoja kompetenc na VIZ za posamezna šolska leta;
* izvedbeni kurikuli po šolskih letih;
* evalvacija razvoja kompetenc na VIZ;
* načrtovanje nadaljnega razvoja zagotavljanja trajnosti operacije.

1. **Aktivnosti učečih se**

Personalizirano in sodelovalno učenje: ozaveščena in trajna aktivna vloga učečega se v vseh fazah vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno pri vrednotenju in ocenjevanju; formativno spremljanje, pravočasnost in kakovost povratnih informacij, samoevalvacija ter vzajemno vrednotenje in refleksija);
* evalvaciji.

Razvoj personaliziranega in sodelovalnega učenja se mora razvijati več let, da bodo učeči se ponotranjili procese celovitega razvoja kompetenc. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti celovito prispevale tudi k razvoju samouravnavanja in avtonomnega učenja.

## Vzpostavitev strokovne učeče se skupnosti na ravni projekta in na ravni VIZ

Aktivnosti v okviru učeče se skupnosti:

* priprava in izvedba različnih oblik usposabljanj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobrih praks med posameznimi VIZ (npr. srečanja, hospitacije s protokoli spremljanja, kritično prijateljevanje);
* aktivno sodelovanje v izobraževalnem stičišču (npr. izmenjava dobrih praks, preizkušanje didaktičnih pristopov in strategij učenja in poučevanja, preizkušanje digitalnih orodij in storitev);
* aktivno sodelovanje in udeležba na letnih dogodkih in zaključni konferenci;
* študijski obiski doma in v tujini.

## Vzpostavitev in delovanje izobraževalnega stičišča

Izobraževalno stičišče je fizični prostor, namenjen učečim se, strokovnim in vodstvenim delavcem ter drugim ključnim deležnikom. V njem se izvaja inovativno poučevanje in učenje skozi aktivnosti, ki vključujejo nove oblike pedagoških pristopov, krepitev kompetenc in s tehnologijo podprto učenje. Omogoča prilagoditve glede na potrebe učnih aktivnosti.

Ključne značilnosti izobraževalnega stičišča so:

* **Večnamenski prostor:**
  + **Različni učni pristopi:** Stičišče omogoča preizkušanje didaktičnih pristopov in strategij učenja in poučevanja ter preizkušanje in uvajanje digitalnih orodij in storitev, fleksibilno učenje, kjer se učeči se lahko vključujejo v samostojne projekte, skupinsko delo, raziskovanje ali praktične dejavnosti.
  + **Učne cone**: Prostor je razdeljen na različne učne cone z mobilnim pohištvom in naprednih digitalnih orodij in storitev, kar omogoča raznoliko uporabo prostora. Prostor je razdeljen na cone, ki vključujejo vsaj:
    - Cona raziskovanja: spodbuja učenje, ki temelji na raziskovanju in projektnem učenju za krepitev kritičnega mišljenja učečih se.
    - Cona kreativnosti: spodbuja ustvarjalni proces kot so interpretacija, analiza, timsko delo in vrednotenje ter učenje z reševanjem avtentičnih problemov.
    - Razvojna cona: spodbuja samostojno razvijanje metakognitivnih spretnosti in vseživljenjsko učenje.
    - Cona interaktivnosti: spodbuja diferencirano poučevanje, medsebojno sodelovanje in interakcijo.
    - Cona izmenjave idej: spodbuja timsko delo, učenje z igro, učenje z viharjenjem možganov in medvrstniškim sodelovanjem.
    - Cona predstavitve: spodbuja  interaktivne predstavitve, deljenje dobrih praks, vzajemno sodelovanje in medvrstniško vrednotenje.
    - Cona dobrega počutja: spodbuja ozaveščanje o varni uporabi digitalnih orodji in storitev za telesni, socialni in duševni dobrobit (ang. wellbeing).
* **Dostopnost oz. odprtost v lokalni prostor:**

Izobraževalno stičišče je dostopno vsem deležnikom iz regije skladno z Akcijskim načrtom izobraževalnega stičišča.

**Aktivnosti v izobraževalnem stičišču:**

* idejna zasnova z vizualizacijo prostora in opreme;
* priprava Akcijskega načrta izobraževalnega stičišča z opredelitvijo aktivnega sodelovanja VIZ in vseh ostalih deležnikov projekta ter sprejemom dogovorov glede trajnosti izobraževalnega stičišča na ravni konzorcija (npr. zagon aktivnosti izobraževalnega stičišča, preizkušanje didaktičnih pristopov in strategij učenja in poučevanja, preizkušanje digitalnih orodij in storitev, izmenjava dobrih praks, delavnice za učeče se in druge deležnike, različne oblike usposabljanja strokovnih in vodstvenih delavcev, izvajanje interaktivnih učnih aktivnosti in raziskovalnih dejavnosti, sprejem poslovnega načrta glede kritja stroškov po področjih (tekoči obratovalni stroški, programsko povezani stroški));
* vzpostavitev ožjega in širšega tima za delovanje izobraževalnega stičišča;
* izvajanje nalog po Akcijskem načrtu izobraževalnega stičišča;
* vzpostavitev/priklučitev virtualnega spletišča za mreženje in sodelovanje strokovnih in vodstvenih delavcev;
* zagotavljanje trajnosti delujočega izobraževalnega stičišča ter priprava pet letnega načrta uvajanja sprememb po koncu projekta in sprejem/potrditev načrta na ravni konzorcija.

## Organizacija letnih dogodkov in zaključne konference

## A) Letni dogodki na ravni regije

Organizacija in izvedba najmanj enega letnega dogodka s predstavitvami primerov dobrih praks vseh udeležencev projekta.

Aktivna udeležba na regionalnih festivalih učečih se v organizaciji Saša regije.

## B) Zaključna konferenca

Zaključna konferenca je organizirana na sledeč način, in sicer:

* Vsebina programa konference zajema kompetence razpisa in dosežene rezultate projekta;
* Konferenca spodbuja aktivno in interaktivno delo udeležencev.

## Evalvacija napredka in evalvacija projekta

**2.5.1. Evalvacija napredka**

Evalvacija napredka poteka neodvisno od ostalih aktivnosti projekta. Vključuje pripravo metodologije in instrumentarija, ki sta usmerjena v merjenje napredka razvoja kompetenc učečih se.

**2.5.2 Evalvacija projekta**

V teku projekta se izvaja evalvacija projekta. Evalvator izvajalcem projekta pisno poroča o začetnih, letnih in zaključnih ugotovitvah, kar omogoča izboljšave znotraj projektnih aktivnosti. Ob koncu projekta evalvator pripravi končno evalvacijsko poročilo z ugotovitvami, temelječimi na podatkih.

## Promocija in diseminacija projekta

Promocija aktivnosti in disiminacija rezultatov projekta je namenjena različnim deležnikom v nacionalnem in mednarodnem prostoru.

Promocija aktivnosti in diseminacija rezultatov projekta zajema:

* objavo strokovnih prispevkov na Slovenskem izobraževalnem omrežju SIO.si;
* objave na spletni strani projekta;
* objave na spletnih straneh VIZ;
* objave na družbenih omrežjih;
* predstavitve v strokovnih in znanstvenih revijah;
* predstavitve na srečanjih ključnih in zunanjih deležnikov (študijske skupine in druga delovna srečanja strokovnih skupin);
* predstavitve na konferencah doma in v tujini (za strokovne in vodstvene delavce, raziskovalce, razvijalce šolskih politik);
* objave v nacionalnih, regionalnih in lokalnih medijih (tiskanih in elektronskih, radio, TV);
* predstavitve za učeče se in starše (npr. letaki, brošure, video, podkasti itd.).

## Vodenje in koordinacija projekta

Vodenje in koordiniranje zajema vsebinsko in organizacijsko načrtovanje in izvajanje operacije z namenom doseganja zastavljenih ciljev in rezultatov. Pri tem je pomembno razporejanje nalog med sodelavce, zagotavljanje učinkovite organizacijske in kadrovske strukture za razvojno načrtovanje in udejanjanje nalog, spremljanje, učinkovito sodelovanje in povezovanje vseh deleženikov ter ustrezna komunikacija.

Učinkovito vodenje in koordiniranje vključuje:

1. **Vodenje operacije, za katero je zadolžen vodja projekta z nalogami:**

* samostojno strokovno vodenje, načrtovanje, usmerjanje ter koordiniranje operacije;
* motiviranje, usmerjanje, in podpora konzorcijskih partnerjev, da dosežejo cilje in rezultate (vključno z izvajanjem agilnih metod projektnega vodenja). To vključuje tudi reševanje konfliktov in spodbujanje sodelovanja;
* sodelovanje v razvojnih skupinah za izvajanje razvojnih aktivnosti na ravni operacije;
* vodenje izobraževalnega stičišča z aktivnim vključevanjem in povezovanjem projektnih deležnikov;
* **komunikacija: r**edno obveščanje vseh deležnikov o napredku, spremembah in izzivih operacije;
* nadzor in spremljanje: spremljanje glede na načrt aktivnosti, finančni načrt in časovnico, skrb za izvedbo posameznih aktivnosti operacije, sprotno ugotavljanje uspešnosti predvidenih aktivnosti, doseganje operativnih ciljev in vmesnih rezultatov ter sprejemanje usmeritev za sprotno nadgradnjo razvojnih dejavnosti;
* izvajanje rednih srečanj razvojnih skupin, srečanj vključenih VIZ ter srečanj ravnateljev;
* pripravljanje poročil o izvajanju operacij;
* predstavljanje operacije strokovni in širši javnosti;
* vsebinska priprava in izvedba dogodkov (letni dogodki in zaključna konferenca);
* sodelovanje z ministrstvom, proaktivno sodelovanje z ostalimi projekti iz vsebinskega področja, izvajanje drugih nalog v skladu s pogodbo o sofinanciranju, konzorcijsko pogodbo, navodili organa upravljanja in navodili ministrstva.

**AKTIVNOST B**

1. **Izgradnja nove in/ali obnova obstoječe vzgojno-izobraževalne infrastrukture za vzpostavitev izobraževalnega stičišča**

V sklopu aktivnosti B je treba zagotoviti sodobno, trajnostno in energetsko učinkovito vzgojno- izobraževalno infrastrukturo, ki bo omogočala podporo izvajanju didaktičnih pristopov in strategij poučevanja ter spodbujala sodelovanje in izvajanje praktičnih aktivnosti.

Izvede se učne cone z ustreznimi pomožnimi in funkcionalnimi prostori (hodniki, wc-ji, čajnimi kuhinjami, itd) s finalno obdelavo prostorov za uporabo, vključno s splošno pohištveno opremo.

1. **Opremljanje izobraževalnega stičišča z informacijsko komunikacijsko tehnologijo (IKT) ter didaktična oprema in pripomočki**

Izobraževalno stičišče mora za izvajanje aktivnosti A biti opremeljeno z ustrezno in raznovrstno IKT ter didaktično opremo in pripomočki.

**Seznam priporočene IKT ter didaktične oprema in pripomočkov:**

* Računalniki (namizni, prenosni, tablični računalniki)
* Multimedijski računalnik s 3D skenerjem
* Visoko zmogljivi CAD računalniki
* Interaktivni zasloni
* Interaktivna miza
* 3D monitor
* 3D tiskalniki
* Barvni laserski tiskalnik
* Multimedijska oprema (HD video kamere, mikrofoni, slušalke, Digitalna avdio oprema)
* Bralniki e-knjig
* Laboratorij z elektronskim mikroskopom
* STEM kompleti
* Droni
* Visoko zmogljiv računalnik za navidezno resničnost (VR) z očali VR
* Oprema za navidezno resničnost (VR), razširjeno resničnosti (XR) in obogateno resničnost (AR)
* Strojna oprema za programiranje in robotiko (Plošče Arduino, Mini računalniki Raspberry Pi, Mikrokrmilniki Calliope mini, mikrokontrolerji, roboti, 3D-tiskalniki)

Programsko orodje in licence (izobraževalni programi, aplikacije, storitve v oblaku)

* Mrežna in komunikacijska oprema (usmerjevalniki, dostopne točke Wi-Fi, strežniki)
* Učni pripomočki (knjige, učbeniki in drugo gradivo)
* Specializirani učni pripomočki (npr. matematični, fizikalni, kemijski, biološki, jezikovni kompleti)
* Eksperimentalni kompleti za naravoslovne predmete
* Modeli in makete za poučevanje različnih predmetov
* Pohištvo in prilagoditve prostora (mize, stoli, modularne učne enote)
* Oprema za senzorno učenje (pripomočki za otroke s posebnimi potrebami)
* Itd.

# Podatki za spremljanje aktivnosti in rezultatov

Ob kazalnikih javnega razpisa se morajo v projektu spremljati tudi podatki za aktivnosti in rezultatov, torej spremljanje napredka.

Podatki, ki se bodo spremljali v projektu so naslednji:

* število vključenih strokovnih in vodstvenih delavcev;
* število vključenih učečih se;
* število objavljenih učnih scenarijev za vsa tri področja;
* število izvedenih letnih dogodkov in zaključne konference na ravni regije;
* število izvedenih aktivnosti v izobraževalnem stičišču (npr. izvedenih delavnic, usposabljanj);
* število evalvacij projekta in evalvacij napredka;
* število strokovnih prispevkov na Slovenskem izobraževalnem omrežju SIO.si.

Posamezni VIZ poroča o doseženih podatkih za spremljanje aktivnosti in rezultatov za posamezno šolsko leto.

Vzorec poročila VIZ bo predhodno usklajen z ministrstvom.

Priloga:

Priloga 1.1. Dodatek specifikacijam